James Augustine Healy

**James Augustine Healy** (født 6. april 1830 i Macon i Georgia i USA; død 5. august 1900 i Portland i Maine) var en amerikansk katolsk geistlig og biskop av Portland. Han var den første biskop med tildels afroamerikanske forfedre i USA, skjønt han selv identifiserte seg som hvit, og likeså gjorde hans omgivelser.
## Liv og virke
### Bakgrunn
James Augustine Healy var sønn av en irsk innvandrer, en velbeslått plantasjeeier i Georgia. Moen, som var mulatt (beskrevet som av graden octoroon som var datidens terminologi - åttedels svart), var fortsatt slavinne. Han gikk først på skoler i de nordligere av de amerikanske statene, og deretter på det nygrunnlagte *College of the Holy Cross* i Worcester. Etter at han besluttet seg for å bli prest, fortsatte han sine studier i Montreal og i Paris. Kunnskapen om hans afrikanske aner var stort sett bare kjent av hans mentorer i Kirken.

### Prest
Han ble presteviet av erkebiskop Marie-Dominique-Auguste Sibour i katedralen Notre-Dame de Paris den 10. juni 1854 for erkebispedømmet Boston.

I Boston var han først sjelesørger i et barnehjem for de særlig trengende og senere kansellist i bispedømmekurien og sogneprest i *St. James* menighet. Allerede da gjorde han seg bemerket for sin innsats for borgerrettighetene og som talsmann og advokat for dem ikke kunne forsvare sine rettigheter personlig.

### Biskop
Pave Pius IX utnevnte ham den 12. februar 1875 til biskop av Portland i delstaten Maine. Erkebiskopen av Boston, John Joseph Williams, bispeviet ham den 2. juni samme år; medkonsekratorer var koadjutorbiskop av Albany, Francis McNeirny, og biskopen av Springfield i Massachusetts, Patrick Thomas O'Reilly.

Ved sin herkomst og sine språkkunnskaper kunne biskop Healy fremme integrasjonen mellom det store antrall irske innvandrere med de franskspråklige akadiske katolikker. En rekke nye menigheter og kirker tilkom under hans embedstid. Blant hans sosiale satsninger var grunnleggelsen av Vincenskonferanser og kjøp av landeiendom beregnet for foreldreløses barns rekreasjon. Han utvidet den katolske *Calvary*-kirkegården, der han selv også skulle bli begravd.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Kardinal John McCloskey (1810-1885) *1844
* Erkebiskop John Joseph Williams (1822-1907) *1866
* Biskop *James Augustine Healy* (1830-1900) *1865
## Referanser